کرار حسین

پروفیسر کرار حسین (پیدائش: 8 ستمبر، 1911ء - وفات: 7 نومبر، 1999ء) پاکستان سے تعلق رکھنے والے ممتاز ماہرِ تعلیم، عالم دین، دانشور، مصنف اور جامعہ بلوچستان کے وائس چانسلر تھے جو اپنی کتاب 'قرآن اور زندگی' کی وجہ سے مشہور و معروف ہیں۔ پروفیسر کرار حسین 'اسلام میں ترقی پسند نقطۂ نظر' پر یقین رکھتے تھے۔آدھاصوفی، آدھا کمیونسٹ، ایکسپریس ٹریبیون، پاکستان

 حالات زندگی 
پروفیسر کرار حسین 8 ستمبر، 1911ء کو کوٹہ، راجستھان، برطانوی ہندوستان میں پیدا ہوئےپروفیسر کرار حسین، سوانح و تصانیف ویب، پاکستانپروفیسر کرار حسین، پاکستانی کنیکشنز، برمنگھم برطانیہص 849، پاکستان کرونیکل، عقیل عباس جعفری، ورثہ / فضلی سنز، کراچی، 2010ء ۔ آگرہ یونیورسٹی سے ایم اے (اردو)، ایم اے (انگریزی) کی ڈگریاں حاصل کیں۔ زمانہ طالب علمی میں وہ انڈین نیشنل کانگریس اور خاکسار تحریک سے بھی وابستہ ہوئے۔ تعلیم کی تکمیل کے بعد انھوں نے تدریس کو اپنا شغل بنایا۔ اور 1933 میں میرٹھ کالج میں بطور لیکچرر متعین ہوئے وہاں ان کے شاگردوں میں جمیل جالبی، انتظار حسین، حسن عسکری اورسلیم احمد کے نام بھی شامل ہیں۔
تقسیم ہند کے بعد وہ پاکستان آ گئے جہاں وہ متعدد تعلیمی اداروں کے پرنسپل اور جامعہ بلوچستان کے وائس چانسلر رہے۔ وہ کراچی میں اسلامی ریسرچ سینٹر کے ڈائریکٹر بھی رہے۔ وہ ادبیات، علم التعلیم، اسلامی تاریخ، فلسفہ اور سماجی و ثقافتی مسائل سے متعلق وسیع علم رکھتے تھے اور ان موضوعات پر اپنی تحریر و تقریر سے گراں قدر سرمایہ نسلِ نو کو منتقل کیا۔

ان کی تصانیف میں 'قرآن اور زندگی'، 'مطالعہ قرآن' اور 'غالب: سب اچھا کہیں جسے' وغیرہ شامل ہیں۔ اس کے علاوہ بھی ان کی تقاریر کے کئی مجموعے کتابی صورت میں شائع ہو چکے ہیں۔ ان کو خطابت اور مضمون نگاری کے علاوہ شاعری سے بھی شغف رہا ہے۔ ان کی اولاد میں پروفیسر شائستہ زیدی، سینیٹر تاج حیدر، پروفیسر شبیہ حیدر اور صادقہ صلاح الدین تعلیمی، سیاسی و سماجی شعبہِ زندگی میں بہت فعال ہیں۔

 نمونہِ کلام 
پروفیسر کرار حسین کے کلام میں نعت، سلام، منقبت، مرثیہ، نظم و غزل ہر صنفِ سخن شامل ہے، جو گاہے بگاہے مختلف ادبی جرائدکی زینت بنی۔

<div style='text-align: center;'>
نعتیہ کلام

<div style='text-align: center;'>
٭٭٭

مرثیہ کے بند

<div style='text-align: center;'>
.....



<div style='text-align: center;'>
٭٭٭

غزل

 پروفیسر کرار حسین، سال بہ سال 
 8 ستمبر 1911 پیدائش
 1927 میں میٹرک کے بعد میرٹھ کالج میں داخلہ
 میرٹھ کالج سے انٹرمیڈیٹ اور سینٹ جان کالج، آگرہ سے گریجویشن مکمل کی۔
 ایم اے اردو اور ایم اے انگلش، آگرہ یونیورسٹی سے کیا
 زمانہِ طالب علمی میں ہی پہلے انڈین نیشنل کانگریس سے اور پھر خاکسار تحریک سے وابستگی اختیار کی۔
 خاکسار تحریک کے دو مجلوں الامین اور " ریڈئینس " کی ادارت
 1933 میں میرٹ کالج میں بطور لیکچرار انگریزی ادب تعیناتی
 1948 میں میرٹھ کالج سے استغفی اور پاکستان آمد
 1948 میں اسلامیہ کالج، کراچی میں بطور لیکچرار انگریزی ادب تعیناتی
 1955 میں اسلامیہ کالج، کراچی کے پرنسپل کے عہدے سے استغفی اور مغربی پاکستان ایجوکیشنل سروس میں سینئیر گریڈ ون آفیسر کی ذمہ داریاں سنبھالیں۔
 29جون تا 8 جولائی1964 تک سوات میں امریکن لٹریچر پر سمپوزیم میں شرکت۔
 1967 تک علی الترتیب گورنمنٹ کالج میر پور خاص، گورنمنٹ کالج خیر پور، گورنمنٹ کالج کوئٹہ میں پرنسپل کے عہدے پر تقرری ہوتی رہی۔
 1967 سے 1972 تک جامعہ ملیہ کراچی میں پھر سے شعبہِ انگریزی سے وابستگی
 اکتوبر 1972 سے دسمبر 1976 تک بلوچستان یونیورسٹی کے وائس چانسلر کی حیثیت سے خدمات
 24 نومبر تا 26 نومبر 1975 تک پیرس میں فرینکو پاکستان کولوکیمین ٹریڈیشن، نیشنل آئیڈینٹیٹی اینڈ ڈویلپمینٹ کے سیمینار میں شرکت۔
 10مارچ سے 16مارچ 1976 تک ٹوکیو میں ریپریزینٹیٹوز آف کلچرل ریسرچ انسٹی ٹیوشنز، یونیسکو کی میٹنگ میں شرکت۔
 29 اگست تا4ستمبر 1976 سینٹو کانفرنس آف یونیورسٹی ریکٹرز، استنبول، انقرہ میں شرکت۔
 1977 سے نومبر 1999 تک اسلامک کلچر اینڈ ریسرچ انسٹی ٹیوٹ کے ڈائریکٹر رہے
 1977 میں گورننگ باڈی آف آڑ سی ڈ ی کلچرل ڈویژن، تہران کے اجلاس میں شرکت۔
 فروری 1980 میں ورلڈ اسلامک سیمینار واشنگٹن میں شرکت۔
 اگست 1983میں پہلی عالمی اہلِ بیت ؑ کانفرنس، لندن میں شرکت۔
 جولائی 1984میں امام حسین ؑ چودھویں صدی، عالمی سیمینار، لندن میں شرکت۔
 اگست1985 اور اگست 1988 میں بطور لیکچرر دورہِ لندن۔
 7 نومبر، 1999ء کو کراچی، پاکستان میں وفات پاگئے

 ممبر شپ اور صدارت 
1۔ اسلامک ریسرچ کونسل، اسلام آباد کی گورننگ باڈی کے ارکان2۔ اقبال اکیڈمی، لاہور کی ایگزیکٹو کمیٹی کے ارکان3۔ قومی ہجریٰ کمیٹی چودھویں صدی کی تقریبات کے ارکان4۔ قومی کمیٹی برائے ترقی اردو بورڈ، لاہور کے ارکان5۔ قومی کمیٹی برائے ترقی اردو بورڈ، کراچی کے ارکان6۔ پاکستان ویمن رائیٹس کمیشن کے ارکان7۔ آر سی ڈی کلچرل ڈویژن کے ارکان8۔ اکیڈمک کونسل، کراچی یونیورسٹی کے ارکان9۔ سینڈیکیٹ، کراچی یونیورسٹی کے ارکان10۔ ڈائریکٹر اسلامک کلچرل اینڈ ریسرچ سینٹر کراچی11۔ فیض فاؤنڈیشن پاکستان کے بانی ممبر12۔ انجمن ترقی اردو کے ارکان13۔ اکادمی ادبیات پاکستان کے ارکان14۔ پاکستان ایڈمنسٹریٹو سٹاف کالج لاہور کی گورننگ باڈی کے ارکان15۔ ہیلپنگ ہینڈ ٹرسٹ، کراچی کے بانی ممبر 

 تصانیف 
 اردو کتب اور مضامین 
1۔ سورہ الاخلاص (مطالعہِ قرآن سیریز)5۔ سورہ یس (مطالعہِ قرآن سیریز)9۔ قرآن اور زندگی2۔ سورہ الکافرون (مطالعہِ قرآن سیریز)6۔ سورہ العصر  (مطالعہِ قرآن سیریز)10۔ سوالات و خیالات3۔ معوذتین (مطالعہِ قرآن سیریز)7۔ سورہ التین (مطالعہِ قرآن سیریز)11۔ غالب:سب اچھا کہیں جسے4۔ سورہ فجر (مطالعہِ قرآن سیریز)8۔ نفسِ مطمئنہ (مطالعہِ قرآن سیریز)12۔ اقبال، سوشلزم اور اسلام 

 انگریزی  کتب اور تراجم 
 1  Study of the Quran by Prof Karrar Hussain2 Message of Islam and Karbala  by Prof Karrar Hussain3The Islamic Revolution  by Prof Karrar Hussain 4 Dua e Makaram e Ikhlaq translated by Prof Karrar Hussain 5  Distribution  of Wealth in Islam by Maulana Ashraf Ali Thanwi

Translated by Prof Karrar Hussain & Prof Hasan Askari 6 Answer to Modernism by Maulana Ashraf Ali Thanwi

Translated by Prof Karrar Hussain & Prof Hasan Askari

 وفات 
پروفیسر کرار حسین 7 نومبر، 1999ء کو کراچی، پاکستان میں وفات پاگئے اور کراچی کے سخی حسن قبرستان میں سپردِ خاک ہوئے۔

 حوالہ جات 

زمرہ:اردو مرثیہ نگار
زمرہ:انجمن ترقیِ اردو پاکستان کے منتظمین و اراکین مجلس 
زمرہ:بیسویں صدی کے پاکستانی فلسفی
زمرہ:بیسویں صدی کے فلسفی
زمرہ:پاکستانی اشتراکیت پسند
زمرہ:پاکستانی فلسفی
زمرہ:پاکستانی ماہرین تعلیم
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:جامعہ بلوچستان کا تدریسی عملہ
زمرہ:فاضل جامعہ آگرہ
زمرہ:کراچی کے مصنفین
زمرہ:کوٹہ، راجستھان کی شخصیات
زمرہ:1911ء کی پیدائشیں
زمرہ:1999ء کی وفیات

زمرہ:مہاجر شخصیات